laion/Wikipedia-Exotic huggingface dataset:
ליסבון (מחוז)

מחוז ליסבון הוא מחוז לאורך החוף המערבי של פורטוגל. במחוז נמצאת עיר הבירה ליסבון, העיר הגדולה במדינה, והמרכז הכלכלי והתרבותי החשוב במדינה. במחוז מתגוררים 2,275,591 תושבים. מבחינה מנהלית, מחולק מחוז ליסבון ל-16 מועצות עירוניות. מדיה וקבצים בנושא ליסבון בוויקישיתוף Lisboa (District, Portugal) - Population Statistics, Charts, Map and Location, www.citypopulation.de
פרדריק הוק

פרדריק הוק (באנגלית: Frederick Hamilton "Rick" Hauck; נולד ב-11 באפריל 1949) הוא אסטרונאוט לשעבר בתוכנית מעבורות החלל של נאס"א. הוא טס ב-3 משימות, בהם פעמיים היה מפקד צוות. הוק נולד בלונג ביץ' שבמדינת קליפורניה בארצות הברית. אביו היה איש צבא וסבא שלו היה תת-אדמירל במהלך מלחמת העולם השנייה. לאחר סיום בית הספר הוא סיים לימודי תואר ראשון באוניברסיטת טאפטס בשנת 1962 והמשיך ללימודי הנדסה גרעינית במכון הטכנולוגי של מסצ'וסטס אותו סיים עם תואר שני 1966. לימודי תואר ראשון הוק עשה במסגרת עתודה צבאית ולאחר סיום הלימודים הוצב באוניית צי ארצות הברית. שנת 1964 הוא למד בבית הספר של הצי ללימודים מתקדמים. בשנת 1966 הוא נשלח לקורס טיס. לאחר סיום הקורס הוא הוצב בנושאת מטוסים. ב-1978 הוק נקלט ביחידת האסטרונאוטים של נאס"א. הוא היה חבר בצוות קרקע של מספר משימות. במשימת STS-7 הוא קיבל מינוי של טייס הצוות. הטיסה בוצע במעבורת החלל צ'לנג'ר. בשנת 1984 הוק היה מפקד צוות של משימה STS-51-A על מעבורת החלל דיסקברי. במהלך משימה זו לראשונה הוחזרה לכדור הארץ חללית לשימוש בהמשך. בשנת 1986 הוק עבר לתפקיד ניהולי בנאס"א. למרות זאת בשנת 1988 הוא מונה למפקד צוות של משימה STS-26 וטס לחלל בפעם השלישית. בתום תפקידיו בנסא"א הוא הצטרף לחברת AXA Space ובשנת 1993 מונה למנכ"ל החברה. החברה עוסקת בהערכת סיכונים בתחום תעשיית החלל. מדיה וקבצים בנושא פרדריק הוק בוויקישיתוף פרדריק הוק באתר נאס"א (באנגלית)
פצ'י

האם התכוונתם ל... ארלדו פצ'י – כדורגלן איטלקי בלנקה פצ'י – שחקנית הונגרייה יוז'ף פצ'י – צלם יהודי-הונגרי מריו פאצ'י – פסנתרן ומנצח איטלקי פץ'
Devour (שיר של שיינדאון)

"Devour" (בעברית: לטרוף) הוא סינגל של להקת הרוק האמריקאית שיינדאון. הסינגל יצא לאור ב-5 במאי 2008 כסינגל הראשון מתוך אלבום האולפן השלישי שלהם, The Sound of Madness. נכון ל-2022 מדובר בסינגל של הלהקה שטיפס לחמשת המקומות הראשונים במצעד הרוק המיינסטרימי של מגזין הבילבורד בזמן הקצר ביותר (ארבעה שבועות). השיר הגיע למקום הראשון במצעד, והיה השני של הלהקה להגיע להישג. סולן הלהקה, ברנט סמית, תיאר את השיר כמכתב שכתב לנשיא ארצות הברית, ומתאר את סלידתו של סמית מג'ורג' ווקר בוש, הנשיא דאז, בהקשר של מדיניות החוץ שלו והמלחמה בעיראק. השיר נכתב לאחר שסמית הופיע בפני חיילים אמריקאיים, והבין מה נדרש מהם לבצע. הקליפ מתחיל בחברי הלהקה מכינים את כלי הנגינה שלהם, כשמדי פעם מוצג דגל ועליו סמל הלהקה. רוב יתר הקליפ מתרחש בתוך אולפן הקלטות שבו מבצעת הלהקה את השיר. ניתן לראות את ציוד הצילום שמשמש את צוות ההפקה, לרבות המסילה עליה נעה המצלמה. בקליפ מופיעה הלהקה בהרכב מחומש, הכולל את ארבעת חברי הלהקה הקבועים ואת ניק פרי, שפרש ממנה זמן קצר לאחר מכן. מפעם לפעם עובר הצילום לסמית כשהוא שר ללא הלהקה על רקע כחול המזכיר מים, וסביבו התזות מים. בסוף השיר מוצגת הלהקה מאחור בהילוך איטי, והמתופף קרץ' זורק את מקלות התיפוף באוויר, בעוד חברי הלהקה מתרחקים מהמצלמה. הקליפ עושה שימוש רב באפקטים שונים, כמו הילוך איטי ופילטרים. ב-29 ביוני 2008 שימש השיר כנעימה הרשמית של אירוע "Night of Champions" של ה-WWE לאותה שנה. רשת ESPN השתמשה בשיר במסגרת קידום שידורי עונת 2008 של ליגת ה-MLB. השיר נכלל בפס הקול של המשחק "Madden NFL 09" של חברת EA Sports. ב-22 ביולי 2008 הופיע השיר במשחק "Rock Band". ב-2009 הוא הופיע כרצועה ניתנת להורדה במשחק "גיטאר הירו 5", כחלק מחבילת הרצועות של שיינדאון, יחד עם "Second Chance" ו-"Sound of Madness". השיר היה שיר הנושא של עונתה ה-16 של תוכנית הריאליטי "The Challenge" של רשת MTV. השיר מופיע לזמן קצר בתחילת הסרט "יעד סופי 4", לפני התאונה על הכביש המהיר. מילות השיר קורצות להתרחשויות בסצנה עצמה. בשנת 2016 העניק איגוד תעשיית ההקלטות האמריקאי לסינגל מעמד של תקליטון זהב, שמעיד על מכירת למעלה מחצי מיליון עותקים ממנו בארצות הברית. מידע על הסינגל "Devour" באתר מיוזיק בריינז מילות השיר "Devour" באתר Genius סרטון השיר "Devour" באתר יוטיוב Devour, Songfacts.com http://www.rockband.com/forums/showthread.php?t=64551 (אורכב 19.02.2012 בארכיון Wayback Machine) An official post on the Rockband.com forums by a Harmonix employee announcing "Devour" as a July 22nd downloadable track. "Shinedown Chart History". Billboard. "Shinedown Chart History". Billboard. Shinedown on RIAA website
אולף מרבולד

אולף דיטריך מרבולד (בגרמנית: Ulf Dietrich Merbold; ‏20 ביוני 1941) הוא אסטרונאוט גרמני אשר לקח חלק בתוכניות חלל. אולף מרבולד נולד בעיירה גרייץ בתורינגיה לזוג מורים. במהלך מלחמת העולם השנייה אביו גויס לורמאכט, אחרי המלחמה הוא נפטר בשבי הסובייטי. אמא שלו פוטרה מעבודה כמורה. המשפחה עברה להתגורר בעיירה גראיץ בו התגוררו גם סבים. בשנת 1960 הוא סיים לימודי בית ספר. עקב כך שמרבולד לא היה חבר בארגון הנוער הקומוניסטי נמנע ממנו להתקבל ללימודי אוניברסיטה. מרבולד עבר לברלין המערבית. הוא קיבל תעודת סיום בית הספר והתכוון להתחיל את הלימודים. בשנת 1961 נבנתה חומת ברלין ומרבולד לא היה יכול להיפגש עם אמא שלו שנותרה בגרמניה המזרחית. מרבולד החל ללמוד באוניברסיטת שטוטגרט. בשנת 1964 הוכרז על חנינה לאנשים שעזבו גרמניה המזרחית ואולף חזר לבקר את משפחתו. בשנת 1976 הוא סיים עבודת דוקטורט בפיזיקה. בשנת 1977 סוכנות החלל האירופית הכריז על פתיחת קורס לאסטרונאוטים. לקורס נבחרו שלוש אנשים בלבד כולל מרבולד. בשנת 1983 מרבולד טס לחלל על סיפון מעבורת החלל קולומביה במסגרת משימה STS-9. הוא היה מערב גרמני ראשון שטס לחלל ואסטרונאוט לא-אמריקאי ראשון שטס במעבורת החלל. לאחר חזרה לכדור הארץ מרבולב ביצע מספר תפקידים בתוכנית הכנת טיסות לחלל במסגרת סוכנות החלל אירופאי. בשנת 1985 הוא היה בגיבוי למשימה STS-61-A בה השתתפו אסטרונאוטים גרמנים. בשנת 1992 מרבולד טס לחלל בפעם השנייה במסגרת משימה STS-42 על מעבורת החלל אטלנטיס (רונלד גרייב היה מפקד צוות). בנובמבר 1992 סוכנות החלל האירופית החלה בשיתוף פעולה עם רוסיה בטיסות לחלל. במסגרת זו מרבולד טס לחלל בחללית סויוז TM-20. החללית עגנה בתחנת החלל מיר בה פעלה משלחת מס' 16 בפיקוד יורי מלנצ'נקו. מרבולד החל ביישום תוכנית ניסויים EUROMIR-94. ב-11 באוקטובר עקב קצר במערכת החשמל החלו בעיות באספקת החשמל והיה צורך לדחות מספר ניסויים. התקלה תוקנה ב-15 באוקטובר ולוח זמנים של הפעילות המדעית עבר שינויים בהתאם. מרבולד חזר מחלל בחללית סויוז TM-19. בסך הכול הוא היה בחלל 49 ימים, יותר מכל אזרח גרמני אחר. בשנת 1995 מרבולד מונה לראש מחלקת האסטרונאוטים בסוכנות החלל אירופי במרכז הסוכנות בקולן. בשנים 1999–2004 הוא עסק בעבודות מחקר במסגרת הסוכנות. מרבולד עזב את סוכנות בשנת 2004. מרבולד התחתן בשנת 1969 ומתגורר עם משפחתו בשטוטגרט. בשנת 1984 הוא פגש את זיגמונד יאן, גרמני ראשון שטס לחלל (כחלק של שיתוף בין ברית המועצות לבין גרמניה המזרחית). שניהם גדלו באותו אזור בגרמניה המזרחית. לאחר איחוד גרמניה מרבולד עזר ליאן להתחיל עבודה במסגרת המרכז הגרמני לחקר החלל. מדיה וקבצים בנושא אולף מרבולד בוויקישיתוף קורות חיים באתר סוכנות החלל האירופי קורות חיים באתר נאס"א אולף מרבולד, באתר אנציקלופדיה בריטניקה (באנגלית) תוכנית EUROMIR_94
ויטני – I Wanna Dance with Somebody

ויטני – I Wanna Dance with Somebody (באנגלית: Whitney Houston: I Wanna Dance with Somebody) הוא סרט דרמה מוזיקלית ביוגרפית אמריקאי משנת 2022 בבימויה של קאסי למונס (אנ'), ותוסרט על ידי אנטוני מק'קארטן (אנ'). הסרט מבוסס על חייה והקריירה של זמרת הפופ והשחקנית האמריקאית, ויטני יוסטון. בסרט מככבים נעמי אקי, סטנלי טוצ'י, אשטון סנדרס, תמרה תוני (אנ'), נאפסה ויליאמס (אנ') וקלארק פיטרס (אנ'). הסרט, שהוכרז לראשונה בתחילת 2020, הופק בתקציב של 45 מיליון דולר אמריקאי. צילומי הסרט התקיימו במסצ'וסטס וניו ג'רזי באוגוסט עד דצמבר 2021. הסרט יצא בארצות הברית ב-23 בדצמבר 2022, ויצא בישראל ב-29 בדצמבר 2022. הפסקול לסרט יצא, על ידי חברת התקליטים RCA רקורדס, ב-16 בדצמבר 2022, כשבוע לפני יציאת הסרט לאקרנים. מבקר הקולנוע אוון גלייברמן, כתב במגזין Variety שהסרט הוא אחד מעשרת הסרטים הטובים ביותר לשנת 2022, וציין כי הסרט הוא "סוג הביוגרפיה המפוארת של מוזיקת הפופ היוצאת שאתה נכנע לו או שלא - ואם תעשה זאת, אתה עלול למצוא את עצמך כל כך רגשני." יובל אראל ציין כי הסרט הוא יצירה מורכבת המיועדת למעריצי הזמרת, ושנראה כי יוצרי הסרט חששו לגעת בנקודות הקשות והלא מחמיאות לדמותה של ויטני. ארז דבורה כתב ב-ynet שהשחקנית הבריטית נעמי אקי המגלמת את יוסטון אומנם מצליחה ללכוד את הרוח של הזמרת ואת הנוכחות של אישיותה אך הסרט מרכך את הדרמות בחייה של ויטני ומשמיט אלמנטים הקשורים למערכות יחסים בחייה, בין היתר המאבק שלה עם אביה לאחר שגילתה פרטים לגבי אופן הניהול הבעייתי של כספיה. אתר האינטרנט הרשמי של ויטני – I Wanna Dance with Somebody (באנגלית) "ויטני – I Wanna Dance with Somebody", במסד הנתונים הקולנועיים IMDb (באנגלית) "ויטני – I Wanna Dance with Somebody", באתר AllMovie (באנגלית) "ויטני – I Wanna Dance with Somebody", באתר Rotten Tomatoes (באנגלית) "ויטני – I Wanna Dance with Somebody", באתר Metacritic (באנגלית) "ויטני – I Wanna Dance with Somebody", במסד הנתונים הקולנועיים KinoPoisk (ברוסית) "Avatar 2 to Dominate at Christmas Over Babylon and Puss in Boots Sequel". Variety. ארכיון מ-2022-12-23. נבדק ב-20 בדצמבר 2022. {{cite web}}: (עזרה) Pedersen, Erik (18 בפברואר 2022). "Sony Moves Oh Hell No Off Schedule, Confirms A Man Called Otto For Christmas, Sets Umma Date & More". Deadline Hollywood. ארכיון מ-2022-05-25. נבדק ב-19 בפברואר 2022. {{cite web}}: (עזרה) ויטני - I Wanna Dance with Somebody, ‏seret.co.il צפו: מה שאיש עוד לא ראה ושמע על ויטני יוסטון | ישראל היום, באתר www.israelhayom.co.il I Wanna Dance With Somebody (The Movie: Whitney New, Classic and Reimagined), 2022-12-16, ארכיון מ-2022-12-19, נבדק ב-2022-12-27 Gleiberman, Owen (8 בדצמבר 2022). "The Best Films of 2022". Variety. ארכיון מ-2022-12-23. נבדק ב-2022-12-27. {{cite web}}: (עזרה) Gleiberman, Owen (8 בדצמבר 2022). "'Whitney Houston: I Wanna Dance With Somebody' Review: A Lavish, All-Stops-Out Biopic That Channels Her Glory and Gets Her Story Right". Variety. ארכיון מ-2022-12-23. נבדק ב-2022-12-27. {{cite web}}: (עזרה) יובל אראל‏, הסרט על ויטני – I Wanna Dance with Somebody, בבלוג של יובל אראל, מגזין מוזיקה ותרבות, 1 בינואר 2023 ארז דבורה, הסרט על וויטני יוסטון מרכך מדי את השנים האחרונות בחייה, באתר ynet, 30 בדצמבר 2022
I Wanna Dance with Somebody

האם התכוונתם ל... I Wanna Dance with Somebody (Who Loves Me) – סינגל של ויטני יוסטון ויטני – I Wanna Dance with Somebody – סרט דרמה מוזיקלית ביוגרפית אמריקאי משנת 2022
Vim

Vim (קיצור של Vi IMproved) היא תוכנת עריכת טקסט חופשית, המהווה הרחבה של העורך vi של Unix.‏ Vim יצאה לאור במקור על ידי המפתח הראשי שלה בראם מולינאר בשנה 1991 למערכת אמיגה אבל מאז היא הוסבה למערכות הפעלה רבות אחרות, ובכללן רוב מערכות Unix, גרסאות שונות של מערכת חלונות מבית מיקרוסופט, ומערכות Mac OS. Vim היא אחת משתי תוכנות עריכת הטקסט הפופולריות ביותר בקרב מתכנתים במערכות יוניקס ולינוקס, לצד Emacs. קיימות גרסאות של Vim לרוב מערכות ההפעלה המודרניות. בניגוד לעורכים אחרים, ב-vi וב-Vim מצבים שונים של עריכה, פקודות לחיצה, ושורת פקודה, בדומה ל-Ed. אוסף הפעולות ניתן להרחבה באמצעות כתיבת תסריטים וקובצי צביעה לשפות תכנות שונות. ב-Vim קיימת תמיכה ביוניקוד, ולכן Vim תומכת בעברית. בראם מולינאר החל את הפיתוח של Vim תוך התבססות על STEVIE ‏ (ST Editor for VI Enthusiasts) ב-1988. בראם שם לב שהרבה פקודות Vi היו חסרות בSTEVIE ולכן בגרסה הראשונה של Vim הוא העניק דגש על תאימות לVi. כמו כן בראם הוסיף לגרסה הראשונה של Vi עוד פיצ'רים כגון תמיכה בUndo יותר מפעם אחת אחורה, ותמיכה בQuickfix שמאפשרת הצגה של רשימה מסודרת לבעיות ההידור. בגרסה הראשונה של Vim ב-1991 השם "Vim" היה קיצור של "Vi IMitation", אבל ב-1993 משמעות השם "Vim" שונה ל"Vi IMproved" . Vim לא תומך ב-BiDi (אלגוריתם דו-כיווניות). כאשר עורכים מסמך בעברית לוגית, ניתן לבחור את הכיוון בו הוא מוצג בהתאם לחלק ממנו שעורכים. ניתן גם להציג את אותו מסמך בחלקים שונים של המסך בכיוונים שונים, לדוגמה כשעורכים מסמך html בעברית, כשפקודות ה־html באלפבית הלטיני, או כל קוד אחר המכיל טקסט עברי משולב בו. כאשר עורכים עברית ויזואלית, ניתן להיכנס למצב של הקלדת טקסט בסדר הפוך, ואין צורך להפוך את המסמך. קידוד העברית יכול להיות בכל אחד מסטנדרטים של unicode או במספר סטנדרטים אחרים, כגון iso-8859-8, יש גם אופציה לקבוע איפה נמצאת האות אל"ף לשם התאמה לקידוד מיוחד. למרות חוסר התמיכה ב-BiDi, הרבה ממשתמשי vim הכותבים בשׂפות ימין לשׂמאל, מעדיפים דווקא את סגנון העריכה הזה, ואין כרגע דרישה חזקה לממש BiDi לתוך vim. ניתן לראות בתמונה את מצב העריכה גם בעברית. set rightleft: הופכת את המסך משׂמאל לימין. קיצור: rl set norightleft: מחזיר לתצוגה רגילה. norl set keymap=hebrew: ממפה מקלדת לעברית, על פי קובץ הניתן לעריכת המיפוי. במצב זה, לחיצה על ctrl-6 עוברת בין מפת השׂפה, למיפוי הרגיל. מפת השׂפה הפנימית דרושה, בניגוד לשימוש במפה של סביבת העבודה, משום שרישום פקודות העריכה הוא עדיין באלפבית הלטיני. set encoding=utf8: משנה קידוד ctrl-ws משכפל את תצוגת המסך לחלון עריכה נוסף, בדרך כלל רצוי לערוך עברית בשני חלונות של אותו קובץ, כאשר אחד מהעותקים מוצג הפוך. ctrl-wv אותו דבר, רק חוצה את המסך אנכית במקום אופקית. מדיה וקבצים בנושא Vim בוויקישיתוף אתר האינטרנט הרשמי של Vim תיעוד פקודות העברית באתר vim מדריך הכרות עם Vim בעברית Where Vim Came From, twobithistory.org
Promises

"Promises" (בעברית: "הבטחות") הוא סינגל של המוזיקאים הבריטים, קלווין האריס וסם סמית'. השיר נכתב על ידי קלווין האריס, סם סמית' וג'סי רייז, והופק על ידי קלווין האריס. הסינגל יצא, על ידי חברות התקליטים קולומביה רקורדס וסוני מיוזיק אנטרטיינמנט, ב-17 באוגוסט 2018. השיר מופיע באלבום האולפן השלישי של סם סמית', Love Goes‏. נכון לדצמבר 2022, השיר הושמע למעלה מ-918 מיליון פעמים בספוטיפיי. הווידאו קליפ הלירי של השיר, הועלה לערוץ היוטיוב של קלווין האריס ב-17 באוגוסט 2018. נכון לדצמבר 2022, הווידאו קליפ הלירי נצפה למעלה מ-285 מיליון פעמים. הווידאו קליפ של השיר, בבימויה של אמיל נאוה, הועלה לערוץ היוטיוב של קלווין האריס ב-4 בספטמבר 2018. נכון לדצמבר 2022, הווידאו קליפ נצפה למעלה מ-215 מיליון פעמים. הקרדיטים הבאים לקוחים מטיידל. קלווין האריס - הפקה, כתיבה, מהנדס מיקס ומהנדס הקלטה סם סמית' - קולות וכתיבה ג'סי רייז - קולות וכתיבה מייק מארש - מהנדס מאסטרינג מידע על הסינגל "Promises" באתר מיוזיק בריינז סרטון השיר "Promises" באתר יוטיוב Love Goes, 2020-10-30, ארכיון מ-2022-11-15, נבדק ב-2022-12-27 Promises (with Sam Smith), 2018-08-17, ארכיון מ-2022-10-19, נבדק ב-2022-12-27 Calvin Harris, Sam Smith - Promises (Official Lyric Video), ארכיון מ-2022-10-14, נבדק ב-2022-12-27 Calvin Harris, Sam Smith - Promises (Official Video), ארכיון מ-2022-11-18, נבדק ב-2022-12-27 Wong, Curtis M. (5 בספטמבר 2018). "With 'Promises,' Sam Smith And Calvin Harris Pay Homage To Queer Ball Scene". Huffington Post (באנגלית אמריקאית). ארכיון מ-2018-12-19. נבדק ב-5 בספטמבר 2018. {{cite news}}: (עזרה) "Promises / Calvin Harris TIDAL". Tidal. ארכיון מ-2018-08-17. נבדק ב-17 באוגוסט 2018. {{cite web}}: (עזרה) "Promises - 12". Calvin Harris Official Store. ארכיון מ-2018-09-17. נבדק ב-16 בספטמבר 2018. {{cite web}}: (עזרה) "Promises (Remixes) by Calvin Harris, Sam Smith on Apple Music". iTunes Store. ארכיון מ-2018-10-20. נבדק ב-19 באוקטובר 2018. {{cite web}}: (עזרה) "Promises (Remixes) by Calvin Harris, Sam Smith on iTunes". iTunes Store. ארכיון מ-2018-10-19. נבדק ב-19 באוקטובר 2018. {{cite web}}: (עזרה) Siegel, Mason (17 באוגוסט 2018). "Calvin Harris & Sam Smith Debut "Promises"". The Nocturnal Times. ארכיון מ-2018-08-19. נבדק ב-17 באוגוסט 2018. {{cite news}}: (עזרה) "BBC – Radio 1 – Playlist". BBC Radio 1. אורכב מ-המקור ב-17 באוגוסט 2018. נבדק ב-17 באוגוסט 2018. {{cite web}}: (עזרה) "Top 40/M Future Releases". All Access Media Group. אורכב מ-המקור ב-16 באוגוסט 2018. נבדק ב-17 באוגוסט 2018. {{cite web}}: (עזרה) "CALVIN HARRIS & SAM SMITH "Promises" – (Radio Date: 31/08/2018)". radiodate.it. ארכיון מ-2019-04-11. נבדק ב-31 באוגוסט 2018. {{cite web}}: (עזרה)
טריומף

האם התכוונתם ל... טריומף (מצעד ניצחון) – טקס מדיני דתי ברומא העתיקה שבמהלכו ערכו מצביא וצבאו תהלוכת ניצחון ברחובות העיר רומא טריומף, כלב העלבונות הקומי – בובת יד מעליבה מהתוכנית "לייט נייט עם קונאן או'בריין" טריומף אינטרנשיונל – חברה בינלאומית לייצור הלבשה תחתונה טריומף (כלי רכב) – חברה בריטית לייצור כלי רכב טריומף (אופנוע) – יצרנית אופנועים בריטית דה טריומף אוף סטיל (The Triumph of Steel) - אלבומה השביעי של להקת מנוור Triumph – אלבום מ-1980 של הג'קסונים Triumph (סיבוב הופעות) – סיבוב הופעות של הג'קסונים שליווה את צאת האלבום. טריומף פאלאס – גורד שחקים בן 57 קומות שנמצא במוסקבה
מולטי ריטייל גרופ

מולטי ריטייל גרופ בע"מ היא חברה ציבורית המפעילה רשתות שיווק למוצרים לבית ולרכב - "אייס", "אוטודיפו", "ביתילי","אורבן" ו"איי.די.דיזיין". החברה הוקמה על ידי קרן קדמה קפיטל ב-13 בנובמבר 2016, תחת השם "קדמה-השקעה (2016) בע"מ". כעבור כחודש רכשה קרן קדמה קפיטל מאלקטרה צריכה את הפעילות של רשתות השיווק "אייס", "אוטודיפו" ו"אייס אלקטריק" ושילבה אותן בחברה, שבעקבות זאת שינתה את שמה, ב-15 בפברואר 2017, ל"אייס קפיטל קמעונאות (2016) בע"מ". ב-11 בינואר 2021 נרשמו ניירות הערך של החברה למסחר בבורסה לניירות ערך בתל אביב. ב-27 בדצמבר 2021 שונה שם החברה לשם הנוכחי, "מולטי ריטייל גרופ בע"מ". סניפי "אייס אלקטריק" נסגרו, ופעילותם שולבה בחנויות רשת "אייס". בסוף 2021 הפעילה החברה 31 חנויות - 12 חנויות במותג ACE,‏ 6 חנויות במותג Auto Depot, ו-13 חנויות משולבות (חנות ACE וחנות Auto Depot יחדיו). עשרים מחנויות אלה פעלו גם בשבת ובחג. בנוסף הפעילה החברה אתר אינטרנט למסחר אלקטרוני. לחברה יש מפעל באשדוד שבו מיוצרים רהיטים לבית (בעיקר ארונות וחדרי ארונות). הנמכרים ברשת"אייס" תחת המותג "ספץ". מרבית עובדי החברה מועסקים בהסכם קיבוצי שנחתם בין החברה לבין הסתדרות העובדים הלאומית. עובדים בכירים מועסקים בהסכמים אישיים. בפברואר 2022 הסכימה החברה על רכישת רשתות השיווק "ביתילי", "אורבן" ו"איי.די.דיזיין" מחברת איקו עיצובים בע"מ, תמורת כמאה מיליון ש"ח. רשתות אלה כללו 32 סניפים (11 סניפי ביתילי, 17 סניפי אורבן ו-4 סניפי איי.די.דיזיין), מתוכם 6 סניפים מופעלים באמצעות זכיינים, ושלושה אתרי אינטרנט. רכישה זו הושלמה ב-1 במאי 2022. בנובמבר 2022 הגיעה החברה להסכם לרכישת פעילות רשת מרכזי שירות לרכב CheckUp מחברת טכנוטיירס (ישראל) בע"מ, תמורת כ-2.8 מיליון ש"ח. הפעילות הנרכשת כוללת ארבעה מרכזים הפועלים תחת המותג CheckUp ועשרה סניפים של מרכזי שירות קטנים הפועלים בתוך מוסכים בקונספט של "חנות בתוך חנות". אתר האינטרנט הרשמי של מולטי ריטייל גרופ מולטי ריטייל גרופ בע"מ, באתר הבורסה לניירות ערך בתל אביב מולטי ריטייל גרופ בע"מ, באתר "מאיה" מולטי ריטייל גרופ בע"מ: נתונים כספיים באתר מאי"ה. גולן חזני, אלקטרה צריכה מוכרת לקדמה את אייס ואוטו דיפו ב-190 מיליון שקל, באתר כלכליסט, 15 בדצמבר 2016 מולטי ריטייל גרופ בע"מ - דוח תקופתי ליום 31 בדצמבר 2021, באתר "מאיה" אתר האינטרנט הרשמי של ביתילי אתר האינטרנט הרשמי של אורבן אתר האינטרנט הרשמי של איי.די.דיזיין מולטי ריטייל גרופ - הסכם לרכישת פעילות, באתר "מאיה", 3 בפברואר 2022 שירה ספיר, ‏מולטי ריטייל השלימה את רכישת ביתילי, IDdesign ו-Urban ב-100 מיליון שקל, באתר גלובס, 2 במאי 2022 אתר האינטרנט הרשמי של CheckUp מולטי ריטייל גרופ - הסכם לרכישת פעילות, באתר "מאיה", 17 בנובמבר 2022
שובה השם

שובה השם הוא ניגון חב"די שמח שהולחן לכבוד הרבי מלובביץ'. מילות הניגון: שׁוּבָה ה' עַד מָתָי וְהִנָּחֵם עַל עֲבָדֶיךָ. שַׂבְּעֵנוּ בַבֹּקֶר חַסְדֶּךָ וּנְרַנְּנָה וְנִשְׂמְחָה בְּכָל יָמֵינוּ. יֵרָאֶה אֶל עֲבָדֶיךָ פָעֳלֶךָ וַהֲדָרְךָ עַל בְּנֵיהֶם: וִיהִי נֹעַם ה' אֱלֹקֵינוּ עָלֵינוּ וּמַעֲשֵׂה יָדֵינוּ כּוֹנְנָה עָלֵינוּ וּמַעֲשֵׂה יָדֵינוּ כּוֹנְנֵהוּ — ספר תהילים, פרק צ', פסוקים י"ג–י"ז (ללא פסוק ט"ו) הניגון הולחן לקראת י"א בניסן תשנ"א, יום הולדת ה-89 של הרבי מלובביץ' על הפרק התהילים החדש של הרבי פרק צ', הולחן על ידי החסיד פייטל לוין ונבחר לניגון לפרק החדש מתוך כמה ניגונים שהולחנו. מאז שרו את הניגון בכל שבת בתחילת התוועדות של הרבי ובהזדמנויות רבות בנוכחות הרבי והרבי היה מעודד את הניגון במיוחד בחלוקת כוס של ברכה ועוד. ב־2016 הופיע הניגון באלבום צמאה-3 בביצוע של אברהם פריד, ב־2013 הופיע באלבום משה לאופר מנגן חב"ד - 2 ללא קול וב-2014 משה לאופר מנגן חב"ד 3 בביצוע של מנדי ג'רופי ויוני שלמה, ב־2018 הופיע באלבום לחיים שמחה טיש של יוסף משה כהנא בביצוע של יעקב יהודה דסקל. הניגון בוצע במהלך השנים גם על ידי שמחה פרידמן, אלי מרקוס, בני פרידמן, ליפא שמלצר ואחרים. שניאור דייטש, כשה"שובה" של חב"ד גבר על ה"ימים" בישיבת הדגל הליטאית, אתר col, י"ט בתשרי תשפ"ד אברהם פריד, שובה ה' ביוטיוב שובה ביוטיוב שובה השם, בביצוע יעקב יהודה דסקל, סרטון באתר יוטיוב
וייסנזה

וַייסֶנזֶה (בגרמנית: Weißensee) הוא רובע (Viertel) בצפון מזרח ברלין (בירת גרמניה) ושמו של האגם שנמצא במרכז הרובע. רובע וייסנזה גובל במערב בפנקו (Pankow), בדרום מערב בפרנצלאואר ברג (Prenzlauer Berg), במזרח בהוהנשנהאוזן (Hohenschönhausen) ובצפון במדינת ברנדנבורג. ברפורמת הרבעים של ברלין ב-2001, אוחד הרובע עם פנקו ופרנצלאואר ברג והוא קרוי רשמית פנקו, אך בפועל נשמרת ההפרדה והתושבים והמבקרים משתמשים בשמות הישנים. הרובע קרוי "Weißensee" (האגם הלבן), על שם הפארק והאגם הקטן המצוי במרכז השכונה (Der Weißen See). הרובע מוגדר כשכונת פועלים. הבתים הם ברובם בתים מתחילת המאה העשרים המתאפיינים בבנייה נמוכה בעלת ארכיטקטורה ברלינאית קלאסית. מאידך, חסרה וייסנזה את האווירה הקיימת ברבעים אחרים, כגון פרנצלאואר ברג והיא לא מהווה מוקד משיכה לצעירים. בצפון הרובע מצויים הכפרים היינרסדורף (Heinersdorf), בלנקנבורג (Blankenburg) וקארו (Karow), שאוחדו עם ברלין ברפורמת השכונות ב-1920. הכפרים המאופיינים בבתים פרטיים רבים. בקארו נבנו בתקופת מזרח גרמניה רצפי בניינים גבוהים רבים (Plattenbauten, בנייני פלטות, כיוון שהפלטות הוכנו מראש במפעל). ב-1875 רכשה הקהילה היהודית שטח בן 42 דונם והקימה את בית הקברות היהודי בווייסנזה, שנחנך ב-1880. בית הקברות הוא בית הקברות היהודי הגדול ביותר באירופה והמצבות והשמות החרוטים בהן שזורים בהיסטוריה הגרמנית והיהודית, בין היתר שטפן היים, ליאו בק, הרמן כהן, מיכה יוסף ברדיצ'בסקי ולסר אורי. ב-1929 הוכנה תוכנית לחבר את הרובע באמצעות רכבת תחתית, אך בשל מחסור בכסף התוכנית לא יצאה לפועל מעולם. הרובע מקושר באמצעות אוטובוסים וחשמליות (Straßenbahn) לשאר העיר. מדיה וקבצים בנושא וייסנזה בוויקישיתוף ווייסנזה (ברלין, גרמניה), דף שער בספרייה הלאומית
סבב ה-ATP צ'לנג'ר

סבב ה-ATP צ'לנג'ר (באנגלית: ATP Challenger Tour), עד 2008 היה ידוע בתור "סדרת ה-ATP צ'לנג'ר", הוא סבב טניס ברמה עולמית לגברים המאורגן על ידי התאחדות הטניסאים המקצוענים (ה-ATP). שחקנים שצוברים מספיק ניקוד בסבב זה, עולים להתחרות בסבב בדרג הראשון, סבב ה-ATP. הסבב בדרג השלישי מתחתיו הוא סבב הטניס העולמי של ה-ITF, שממנו מגיעים הרבה מהשחקנים המתחילים. ארגון הנשים המקביל הוא סבב ה-WTA צ'לנג'ר. אירועי הסבב צ'לנג'ר הראשונים נערכו בשנת 1978, עם 18 אירועי סבב. שניים נערכו בשבוע שמתחיל ב-8 בינואר, אחד באוקלנד ואחר בהובארט. האירועים הבאים נערכו בזה אחר זה החל מ-18 ביוני והסתיימו ב-18 באוגוסט בארצות הברית הבאה. מיקומי הסבב, לפי הסדר: שריבפורט, ברמינגהאם, אשוויל, ראלי, הילטון הד, וירג'יניה ביץ', וול. ולאחר מכן בקייפ קוד, לנקסטר (פנסליבניה) ובלינקולן, נברסקה בהתאמה. בשבוע שלאחר מכן התקיים אירוע אחד בסולט לייק סיטי, לאחר מכן שניים שיחקו בו זמנית בתל אביב ובסן רמון, קליפורניה, ואז אחד שיחק בשבוע שלאחר מכן בפסדינה. אירוע אחרון נערך חודש לאחר מכן בקיוטו. לשם השוואה, לוח הזמנים של 2008 ראה 178 אירועים בלמעלה מ-40 מדינות. טורנירים בסבב ה-ATP צ'לנג'ר מחולקים למספר דרגות, בהתאם לכמות הנקודות המחולקת למנצחים באירועי הטורניר. אירועים אלו הם עבור טניסאים שמדורגים נמוך מכדי להתקבל לטורנירים בסבב ה-ATP, ומתחתיהם ישנו את סבב ה-ITF העולמי שמהווה שכבת מעבר של שחקנים חובבנים להיות שחקנים מקצוענים. בנוסף ישנם גם את טורניר הטניס האולימפי, גביע דייוויס, גביע הופמן וסבב הטניס העולמי של ה-ITF (רמה מתחת לסבב הצ'לנג'ר – נקרא גם "טורניר הפיוצ'ר") שכולם אינם מאורגנים על ידי ה-ATP, אלא על ידי ה-ITF או הוועד האולימפי הבינלאומי (IOC). טורנירי צ'לנג'ר מציעים פרסים הכוללים הנעים בין $30,000 ל-$168,000+, אשר, יחד עם הטבות הטורניר שמספקים אירוח (אוכל ולינה) לשחקנים, קובע את מספר הנקודות ששחקן מקבל על ניצחון בכל משחק בטורניר. האירוח מניע את חלוקת הנקודות במעלה רמה אחת והנקודות לזוכה הכוללות נעות בין 80 נקודות לטורניר של 40,000‏$ ל-125 נקודות לטורניר של 220,000‏$ עם אירוח. לעומת הטורנירים ברמת סבב ה-ATP הרגיל מציעים פרסים כולל של $400,000 עד למעלה מ-$6 מיליון ונקודות לזוכים הכוללים מ-250 עד 1,500. כנקודת התייחסות, דירוג השחקנים מבוסס על נקודות שנצברו ב-52 השבועות הקודמים, לשם השוואה בפברואר 2016, שחקן שצבר 550 נקודות ב-52 השבועות האחרונים ידורג מעט מתחת למיקום ה-100. 250 נקודות יביאו אותו לדירוג קצת מתחת למקום ה-200, בעוד שעם 100 נקודות הוא יגיע למקום ה-425 בערך, ו-50 נקודות ישימו אותו מעט מתחת למקום ה-600. אז נקודות דירוג שנצברו בצ'לנג'רס יכולות לעזור לשחקן בדירוג נמוך לעלות במהירות בדירוג. הנקודות מוענקות באופן הבא: סבב ה-ATP התאחדות טניס הנשים (WTA) הסבב העולמי לנשים (WTA) מדיה וקבצים בנושא סבב ה-ATP צ'לנג'ר בוויקישיתוף סבב ה-ATP צ'לנג'ר, ברשת החברתית פייסבוק סבב ה-ATP צ'לנג'ר, ברשת החברתית אקס (טוויטר)